《云根书院作》
宋代·谢安时

结屋傍云根，溪山似陆浑。钓舟藏荻渚，吟径入花村。

竹月尽满壁，松风时款门。静中元有物，浩气塞乾坤。

作者简介：建宁政和人，字尚可，号桂堂居士。博通经传，涉笔成文。徽宗崇宁、大观间以两优贡入太学。谒告归，复预乡荐。钦宗靖康之变，携家隐西坑别墅。后以累举得官，不拜，终于家。